REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/92-23

21. april 2023. godine

B e o g r a d

Z A P I S N I K

12. SEDNICE ODBORA ZA POLjOPRIVREDU, ŠUMARSTVO

I VODOPRIVREDU, ODRŽANE 20. APRILA 2023. GODINE

Sednica je počela u 10,30 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Milica Obradović, Milosav Milojević, Milija Miletić, Momir Stojilković, mr Akoš Ujhelji, Dijana Radović, dr Anna Oreg, Zoran Sandić, Miroslav Aleksić, dr Nenad S. Mitrović, Marko Ristić, Dejan Ignjatović, Milovan Jakovljević i Ilo Mihajlovski.

Sednici nije prisustvovao član Odbora Dragan Jovanović, kao ni njegov zamenik.

Sednici su prisustvovali i narodni poslanici dr Jelena Kalajdžić i Dejan Bulatović, koji nisu članovi Odbora.

Sednici su prisustvovali predstavnici Ministarstva poljoprivrede, šumarstva i vodoprivrede: Veljko Odalović, državni sekretar, Milica Neđić, pomoćnik ministra Sektora za pravne i normativne poslove, Lazar Popović, pomoćnik direktora Uprave za agrarna plaćanja.

Odbor je većinom glasova (14 za, 2 nije glasalo) usvojio sledeći:

D n e v n i r e d:

1. Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju, koji je podnela Vlada (broj 011-636/23 od 31. marta 2023. godine), u načelu.

Prva tačka dnevnog reda - Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju, koji je podnela Vlada (broj 011-636/23 od 31. marta 2023. godine), u načelu.

Veljko Odalović, državni sekretar je predstavio Predlog zakona o izmenama i dopunama Zakona o podsticajima u poljoprivredi i ruralnom razvoju. Kvalitet ovog Predloga zakona je utvrđivanje minimalnog iznosa podsticaja, koji će moći imati tendenciju povećanja u skladu sa mogućnostima agrarnog budžeta. Drugi kvalitet ovog Predloga zakona je uvođenje eAgrara u postupak registracije poljoprivrednih gazdinstava u cilju ostvarivanja prava na podsticaje u poljoprivredi i ruralnom razvoju.

U diskusiji su učestvovali narodni poslanici: Marijan Rističević, Milija Miletić, Marko Ristić, Zoran Sandić, Miroslav Aleksić, Milovan Jakovljević, Ilo Mihajlovski, Veroljub Matić, Dejan Ignjatović, dr Jelena Kalajdžić i Dejan Bulatović.

Odbor je većinom glasova (10 za, 3 protiv, 1 nije glasao), a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

I z v e š t a j

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o podsticajima u poljoprivredi i ruralnom razvoju, u načelu.

Za izvestioca Odbora na sednici Narodne skupštine određen je Marijan Rističević, predsednik Odbora.

Pošto drugih pitanja i predloga nije bilo, sednica je zaključena u 11,55časova.

Sastavni deo ovog zapisnika čini obrađeni tonski snimak sednice Odbora, a video zapis se nalazi na internet stranici Narodne skupštine.

SEKRETAR PREDSEDNIK

Branka Zlatović Marijan Rističević